Wir, nachbenemten Heinrich von Sultz, ✳ Hans Ätenriet, genant Vogt, der zitt schulth̄s ze Waltzhuͦt, Ruͦdolff Niesszly, Uͦlrich Ambuͤl, nùw und alt hoffmeistˀ
ze Kùngsfeldn̄, Cuͦnrad Widmˀ, pfruͦnder daselbs, und Uͦlrich Keller, minˀ gnedigen frowen von Kungsfeldn̄ schaffnˀ ze Waltzhuͦt, ✳ tuͦnd kund allen den, die
disen brieff ansechend, lesend oder hoͤrend lesen, ✳ als der erwirdig her Cuͦnrad Attenriet, lùtpriestˀ der nidˀn kilchn̄ ze Waltzhuͦt, min, des vorgen̄t₎ schulthn̄,
bruͦder, in vorvˀgangnˀ zitt von den erwirdigen, geistlichn̄, aͤbptissin und covent des gotzhus Kùngsfeldn̄, unsnˀ gnedigen frown̄, zuͦ der selbn̄ erstgën̄t₎ kilchn̄
und pfruͦnd ✳ gnedenklich mit etlichn̄ gedingen, hernach gemaͤlt, belechnot und komen ist. ✳ darumb bedn̄ teiln̄ geschrifftlich besorggnisse uffgericht und gebn̄
sin solt. ✳ das abrˀ nit beschechn̄, ✳ sunder uff hùt, dattū dissz brieffs, ✳ guͤtlich tag soͤlich obgemelt besorggnisse uffzerichtn̄, geleist ✳ und deshalbn̄ an bedn̄ teiln̄
als hˀnach statt funden ✳ ist: ✳ also ✳ des ersten sol sich der gen̄ lùtpriestˀ siner pfruͦnd mit den stuken, hernach benempt, vierzaͤchn̄ stuk kernen, vierzechen
stuk rogg₎, vierzechn̄ stuk habrˀ, zwentzig soum wins und den kleinen zechenden in der Ow ✳ benùgen laͤssen. ✳ und die gedachten ùnser gnedigen frowen
und ir nachkomen nit witer noch anders trengen, ervordˀn, furnemen noch bekùmbˀn, mit geistlich noch weltichn̄ lùtten, noch gerichten, in dhein wise, än allgeverd. sunder ob er bi soͤlichn̄ obgemelten stuken sinˀ pfruͦnd nit meinte ze beliben, ✳ wie oder von was sach das were, ✳ soͤlt er, der gen̄ lùtpriestˀ, den
gedächten unsˀn gnedigen frown̄ die pfruͦnd än irn̄ schadn̄ ledenklich uffgeben. ✳ si die fùrer lässen bewerben, vˀsorgen und lichn̄ näch irm̄ willen
und notturfft. der gen̄ lùtpriestˀ sol ouch die selbn̄ kilchhn̄ und pfruͦnd ✳ selbs ꝑsonlich bewaren, ✳ die mit keim andˀn priestˀ noch niemandt än
irn̄ gunst, wùssen und erloubn̄ verwechszlen, ✳ sunder durch sich selbs, ✳ als obstät, und einen sinen helffˀ mit singen, laͤsen und andˀn notturfftign̄ sachn̄
die lebendn̄ und die totten vˀsechn̄ und vˀsorgen, ✳ als das einem lùtpriestˀ daselbs geburt, notturfftig und billich ist. und das hus, ✳ so zuͦ der selbn̄ lùtpriestry und pfruͦnd gehoͤrt, ✳ hinfur solang er bi der selbn̄ kilchn̄ und pfruͦnd belipt und ist ✳ mit tach gemach ✳ und allen andˀn notturfftigen
dingen, ✳ än allen irn̄ costen, schaden in bw und guͦtten eren halten und lässen, ✳ uszgenomen zwen mùt kernengaͤltz, so ab dem selbn̄ hus gänd,
soͤllend si und ir nächkomen wo die hingehoͤrend uszrichten. ouch ob ein raͤchtˀ houptschad, davor gott sye von fur, wasser, wind oder andˀn
erdbrùsten gescheche, das soͤltind die gedacht₎ unser frown̄ und ir nachkomen lässen machen und uffrichten än sin costen und schadn̄.
der gen̄ lùtpriestˀ sol ouch hinfùr jaͤrlich und jegklichs järs besunder die bischoffstùr, zuͦ latin genant cosulatoēs, an irn̄ costen
und schaden richtn̄
und
geben. ✳ und ob deheines järs eines oder mer von miszwechs oder andˀm abgang unsˀn frown̄ und irm gotzhus ze
Waltzhuͦt ✳ nit sovil wins wrd oder worden were, ✳ das si inn und anderˀ ir lùtpriestˀ daselbs ✳ von dem jär ir pruͦndn̄ an win uszgerichtn̄
moͤchtind, ✳ soͤltind die gen̄t₎ unser frown̄ mit im umb den win näch marchzal ✳ als mit andˀn irn̄ lùtpriestˀn daselbs, wie von altˀ harkomen
und gewonlich gewesen ist, verkomen ungevärlich. ✳ wan wir si nun zuͦ bedeˀ sit ✳ diser vorgeschribn̄ dingen underwist, ✳ einmuͦtig gemacht und si deszhalben entscheiden, ✳ hand ✳ die gedächten unser gnedig frown̄ ✳ dem vilgen̄t₎ lùtpriestˀ soͤllichˀ unser lùtrung brieffen,
dero zwen, von wort ze wort glich lutend, einn mit ir gemeinen coventz anhangendem insigel, ✳ der also hinder mir, obgen̄t₎ von Sultz,
zuͦ des vilgent₎ lutpriestˀs handen liggen ✳ und näch sinem abgang minen frown̄ und irm̄ gotzhus widerumb zuͦ irn̄ handen geantwrt und
gebn̄ werdn̄ sol. ✳ und der gen̄ lùtpriestˀ inen den andˀn ✳ mit des vorgenant₎ schulth̄n, sines bruͦders, anhangendem insigel, ✳ des ich, vorgentˀ
schulths, gichtig bin von sinˀ bett wegen, doch mir und minen erben än schadn̄, getän hab, ✳ die des also jetwedˀm teil von dem andˀn ze wärem,
vestem urkùnd geben sind ✳ uff mitwoch vor des helgen zwoͤlffbotten, sant Thomans, tag ✳ nach Cristus gebùrt, unsers herrn̄, vierzechn̄
hundˀt funffzig und acht jare.